Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: amely a Polgári Törvénykönyvről szóló 1959. évi IV. törvény (Ptk.) 209. §-a alapján bíróság előtt eredményesen megtámadható,
Paragraph Index: 1310

amely a Polgári Törvénykönyvről szóló 1959. évi IV. törvény (Ptk.) 209. §-a alapján bíróság előtt eredményesen megtámadható, illetve hogy a szerződés ezen pontja az Avtv. megsértése miatt semmisnek tekinthető-e. A szerződés részleges érvénytelenségével kapcsolatban az adatvédelmi biztos hatáskör hiányában nem jogosult állást foglalni. A hozzájárulás hiánya azonban nem lehet oka a szerződés megtagadásának. (789/K/1999) Egy másik ügyben a panaszos azt kifogásolta, hogy a Hungária Biztosító Rt. Dél-budapesti Igazgatósága gépjármű-kárrendezési csoportjának egyik munkatársa az ügyintézés során elkérte a panaszos személyazonosító igazolványát, valamint a jogosítványát, és azokról fénymásolatot készített. Bár az ilyen jellegű beadványok elsősorban a mobilszolgáltatóknál és a hitelintézeteknél fordultak elő, az adatvédelmi biztos ottani álláspontja ebben az ügyben is alkalmazható volt. Az Avtv. alapján a személyazonosító igazolvány és a jogosítvány is személyes adatnak minősül, ezért arról fénymásolatot készíteni — megfelelő törvényi rendelkezés hiányában — csak az érintett beleegyezésével lehet. A személyi igazolvány kiadásának és

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes